
31-0, LA VAGA NECESSÀRIA 


Secretariat 
Permanent del 
Comitè Confederal 

Avgda. del Cid 154 
46014 València (L’Horta). 

Tels.: 96 383 44 40 
96 313 43 53 
Fax: 96 383 44 47 

www.cgtpv.org 

sec.general@cgtpv.org 

Federacions locals i comarcals 

FL de València. 

Avgda. del Cid 154 
Tel. 96 383 44 40 

Fax 96 383 44 47 
46014-València (L’Horta). 
fed.local@cgtvalencia.org 

• SP de la FL de València, 
tel. 96 383 44 40 

• Sindicat de Metall, Energia i 
Mineria, tel. 96 313 43 50 

• Sindicat de Neteja, tel. 96 313 43 51 

• Sindicat de Transports, Comuni¬ 
cacions i Mar, tel. 96 383 53 73 

• Sindicat de Banca, Estalvi i 
Assegurances, tel. 96 383 53 74 

• Sindicat d’Administració Pública, 
tel. 96 383 45 08 

• Sindicat d’Oficis Diversos, 
tel.96 383 45 25 

• Sindicat d’Alimentació, Comerç i 
Hosteleria, 

tel. 96 313 41 39 

Serveis Afiliats: 

Biblioteca Llibertària “Ferrer i 
Guàrdia”, Àrea de la Dona, Serveis 
Socials, Gabinet de Salut Laboral i 
Ambiental, Servei Sindical de 
Normalització Lingüística. 

SU del Camp de Morvedre i l’Alt 
Palància. 

C/ del Treball, 21, baix 

Tel. 96 269 86 33 

46520 Port de Sagunt (València) 

cgtportsag@gmail.com 

FL de Benidorm. 

C/ de la Gaviota, 4 
Tel. 96 680 65 80 
Fax 96 680 65 80 
03501 -Benidorm (Alacant) 

Apt. Correus 125 (CP: 03501) 

cgtbenidorm@cgtpv.org 

cgtbenidorm@gmail.com 

FL d’Alacant. 

C/ José Reus García, 3 Entpta. Dcha. 

Tel. 96 518 22 11 

03010 - Alacant (L’Alacantí) 

alacant@cgt.es 

FL d’Alcoi. 

C/ Echegaray 10 baix 
Tel. 96 554 71 46 
Fax 96 554 71 46 
03800-Alcoi (Alacant-L’Alcoià) 
f.l.alcoi@cgtpv.org 

FL La Safor-Gandia. 

C/ Pintor Sorolla 39 baix 
Tel. 96 287 70 60 
Fax 96 287 70 60 
46700-Gandia (València-La Safor) 
cgtlasafor@terra. es 

FL de Puçol. 

C/ Castell de Morvedre 12-ler. dreta. 
Tel. 96 146 54 54 
Fax 96 146 54 54 
46530-Puçol (València-L’Horta) 
cgtpucol@telefonica.net 

FIC de Castelló. 

C/ Cerdan de Tallada 23 entresol 
Tel. 96 425 06 36 
Fax 96 425 06 36 
12004-Castelló-La Plana 
cgtkastello 1 5@gmail.com 

Fundació Ferrer i Guàrdia. 

Avgda. del Cid 154 baix 

Tels. 96 383 44 40 

46014-València (València-L’Horta) 


J a falta molt poc per al 31 d'oc¬ 
tubre, eixa data que tota la mi¬ 
litància confederal i els movi¬ 
ments socials tenim marcada en el 
nostre calendari emocional des de fa 
setmanes. Aquesta és, probablement, 
la primera ocasió en què una VG és 
tan important per als treballadors com 
per a la resta de sectors socials: atu¬ 
rats, pensionistes, estudiants, usuaris i 
empleats dels serveis públics, joves, 
immigrants, ecologistes, famílies 
amenaçades de desnonament per no 
poder pagar la hipoteca, etc. 

No es pot acusar a la CGT de preci¬ 
pitació, oportunisme o absència d’es¬ 
perit unitari a l'hora de convocar 
aquesta pròxima Vaga General. Una 
Conferència de Sindicats, dos Con¬ 
gressos, una dotzena de Plenàries i in¬ 
finitat d'assemblees locals i de sector 
s'han celebrat al llarg dels dos últims 
anys, i han anat marcant els passos de 
la CGT fins a l'anunci de la Vaga Ge¬ 
neral per a 31-0, llançat en l'última 
Plenària Confederal. 

Constants i reiterades han sigut 
també les propostes a altres organit¬ 
zacions per a una convocatòria unità¬ 
ria, tant al conjunt dels sindicats de 
classe com al sindicalisme alternatiu 
i, molt especialment, a les organitza¬ 
cions anarcosindicalistes CNT i Soli¬ 
daritat Obrera. Cartes, cridades de te¬ 
lèfon i reunions s'han vingut succeint 
-majoritàriament a iniciativa de 


CGT- durant mesos sense que els 
nostres òrgans de gestió hagen acon¬ 
seguit l’anhelat consens per a llançar 
la Vaga General que les retallades 
constants i el creixent malestar social 
fan necessària. 

Quant a la data, és evident que ni 
aquesta ni cap altra poden agradar a 
tothom, però calia posar un dia i -des¬ 
prés de molt debat- es va optar pel 
què semblava el millor. En el Comitè 
Confederal s'haguera preferit fixar-la 
per al 26-S, per a fer-la coincidir amb 
la què s’havia convocat a Euskadi pels 
sindicats nacionalistes, CGT i CNT, 
però ja no donava temps material per 
a preparar-la. 

No és casual que s'haja triat el 31 
d'octubre. Si volem que la Vaga Gene¬ 
ral tinga la màxima efectivitat ja no 
podem pensar només en les fàbriques 
que paren; en aquests moments la VG 
ha de colpejar al capitalisme també en 
altres àmbits com el consum o els ser¬ 
veis (especialment el transport). Ne¬ 
cessitem que la Vaga General impli- 
que a tota la societat, no solament a la 
classe treballadora. Tenint en compte 
aquests aspectes, la data del 31-0 
semblava la més indicada: hi havia 
temps per a la seua difusió, la mobilit¬ 
zació i el malestar social estarien al 
punt àlgid i ser vespra d’un llarg cap 
de setmana afectaria molt més al 
transport i el consum, sense minvar la 
seua eficàcia en els centres de treball. 


Recordades les raons i actuacions 
que ja s'han comunicat a la militància, 
allò que a tots els ens de l'organització 
ens correspon ara és treballar sense 
descans per l'èxit de la Vaga General. 
Un èxit que la CGT no cerca per a les 
seues sigles, sinó per al conjunt les 
lluites i moviments socials. 

És molt el que ens juguem com a 
treballadors i com a teixit social. El 
capitalisme i els governs al seu servei 
han llançat un atac permanent a tots 
els nostres drets, a les conquestes d’a¬ 
quells que ens van precedir en la llui¬ 
ta. Si no donem una resposta ferma i 
contundent, les retallades no van a 
parar: hipotecaran les nostres vides, 
les dels nostres majors i les dels nos¬ 
tres fills. 

La convocatòria no és solament de 
la CGT, encara que siga el nostre sin¬ 
dicat el que la va legalitzar. Hem de 
seguir convidant a sumar-se activa¬ 
ment a ella a la totalitat del sindicalis¬ 
me i al teixit social, sobretot a la mili¬ 
tància de base que no entén d’estratè¬ 
gies polítiques i comença a estar farta 
que les cúpules seguisquen reclamant 
els pactes socials i evitant la convoca¬ 
tòria de la Vaga General que el carrer 
ve exigint. 


ANTONIO PÉREZ COLLADO 
Secretari General CGT-PV 


ACCIÍ tUECTA 

PROGRAMA D’INFORMACIÓ SOCIAL I LABORAL DE CGT-PV 

Tots els dimecres, de 16 a 18 h. 

ESCOLTA’L I PARTICIPA!! a RÀDIO KLARA 104.4. FM i www.radioklara.org 

NEOLIBERALISME VERSUS SERVEIS PÚBLICS 


Destrucció de llocs de treball públics, 
administració paral·lela i privatització 

//Les retallades afecten a la major part de la població en Is seues necessitats bàsiques mentre les classes privilegiades 
no acusen els efectes del que han volgut denominar “crisi” però que és una estafa en tota regla a la classe treballadora // 



UNiDAD POR Lo 
PUBLÍCO=DÍGNÍDAD 



DEL SFR Hl/MAWO 



KIKE PERIS 

CGT-Generalitat Valenciana 


Les retallades en despeses 
socials, en serveis públics es¬ 
sencials per a la ciutadania, 
com són la sanitat, l'educació o 
els serveis socials, ocupen el 
major percentatge en el global 
de les retallades pressupostà¬ 
ries de les Administracions Pú¬ 
bliques. Partides pressupostà¬ 
ries destinades a despesa mili¬ 
tar, finançament de l'església 
catòlica, finançament de partits 
polítics o dels sindicats domesti¬ 
cats, quasi no pateixen rebaixes 
importants (en 2012 les retalla¬ 
des en el Ministeri de Defensa 
són del 11%, en el de Sanitat del 
14% i en el d'Educació i Cultura 
del 21,9%). 

Les retallades afecten a la 
major part de la població en les 
seues necessitats bàsiques, 
mentre les classes privilegiades 
pràcticament no acusen els 
efectes del que han volgut de¬ 
nominar “crisi”, però que consti¬ 
tueix una estafa en tota regla a 
la classe treballadora. 

El sistema econòmic-polític- 
social necessita autoprotegir-se 
i els elements que garanteixen 
la seua supervivència han d'es¬ 
tar ben alimentats per a complir 
el seu paper essencial de frenar 
qualsevol reacció organitzada 
de la ciutadania, que cada dia 
incrementa el seu descontenta¬ 
ment i frustració davant el cúmul 
d'injustícies que ha de suportar. 

Les retallades en la despesa 
pública social estan tenint la 
seua repercussió evident en l'o¬ 
cupació pública, creix de forma 
desaforada la destrucció de 
llocs de treball de qualitat en les 
Administracions Públiques, res¬ 
ponsables de la prestació d'ei¬ 
xos serveis públics. 

Segons dades de l'INE del 
segon trimestre de l'any, el des¬ 
cens d'empleats del sector pú¬ 
blic és d'un 5,5% pel que fa a 
2011. Les Comunitats Autòno¬ 
mes, que suposen el 60% de l'o¬ 
cupació pública (sense explicar 
les seues empreses públiques, 
que constitueixen un bloc que 
reuneix les de totes les adminis¬ 
tracions), acumulen la major 
part de la retallada (27.000 llocs 
de treball destruïts), encara que 
estan per darrere en la compa¬ 
ració anual (-4%), de l'Adminis¬ 
tració central (-5,4%), les em¬ 
preses públiques (-4,9%), i so¬ 
bretot, dels Ajuntaments 
(-11,3%), que se situen en els 
nivells d'ocupació de 2005. 

Aquest descens de l'ocupa¬ 
ció pública suposa la correlativa 
degradació dels serveis públics. 

En el cas de la Generalitat 
Valenciana, el Govern Valencià 


ha executat i anunciat nombro¬ 
ses retallades, que ja han afec¬ 
tat al personal funcionari interí 
de l'Administració del Consell, 
que ha patit nombrosos aco¬ 
miadaments, així com una re¬ 
ducció de jornada del 25% amb 
la seua reducció proporcional 
de salari. 

Les majors retallades s'a¬ 
nuncien en l'anomenat sector 
públic empresarial. El Govern 
Valencià ha anunciat que aco¬ 
miadarà a més de 5.000 emple¬ 
ats públics, el què suposa entre 
el 40 i el 50% dels empleats. 

El cost benvolgut per a exe¬ 
cutar els Expedients de Regula¬ 
ció d'Ocupació (ERO) previstos 
pel Consell en aquest sector 
ascendeix a 60 milions d'euros. 

Però, per què ha crescut 
tant el personal del sector pú¬ 
blic empresarial i tan poc el per¬ 
sonal funcionari en els últims 
anys? 

Segons el Compte General 
de la Generalitat corresponent 
a 2011, l'anomenat sector pú¬ 
blic empresarial de la Generali¬ 
tat disposa de 12.136 empleats 
que generen una despesa 
anual de 462 milions d'euros. 

El nombre d'ens públics, 
que constitueixen una vertade¬ 
ra administració paral·lela de la 
Generalitat, ascendeix a més 
de 130. 

Les societats, els ens i les 
fundacions públiques de titulari- 
tat autonòmica li van costar a 
les arques de la Generalitat 
2.600 milions d'euros, al marge 
d'arrossegar un forat de 5.000 
milions d'euros, segons el con¬ 
seller d'Economia. 

Segons informació periodís¬ 
tica, d'eixos 12.000 treballa- 


La funció pública com a 
tal, al servei de la 
ciutadania i no del polític 
de torn, el seu paper al 
servei dels interessos 
generals està en perill 


dors, més de 4.000 podrien 
haver accedit al lloc de treball 
en empreses públiques o fun¬ 
dacions a través d'una entrevis¬ 
ta personal, sense que s'haja 
recorregut als principis de 
mèrit, capacitat, igualtat d'opor¬ 
tunitats i publicitat. 

El cost anual d'aquestes 
4.000 persones suposa una 
despesa de més de 139 milions 
d'euros, d'acord amb les dades 
que reflecteix el Compte Gene¬ 
ral. 

Poc es pot afegir sobre al¬ 
gunes de les raons del creixe¬ 
ment “en fals” de l'ocupació pú¬ 
blica en els últims anys, que és 


causa i efecte alhora de la co¬ 
rrupció política que viu el país. 

El poder polític, qualsevol 
que siga el color, ha creat una 
Administració paral·lela a tra¬ 
vés d'una tipologia diversa 
d'entitats, com a empreses pú¬ 
bliques, fundacions, consorcis, 
etc, amb dues finalitats princi¬ 
palment: endollar a amics, fami¬ 
liars, afins i gent de partit (re¬ 
cordem el que és el vot captiu, i 
així entendrem millor perquè 
segueixen guanyant unes elec¬ 
cions després d'haver-se desta¬ 
pat tanta corrupció), i d'altra 
banda, desprofessionalitzar 
l'Administració, pera obtenir les 
decisions administratives a la 
mesura del poder polític i bene¬ 
ficiar als “amics” del poder. 

El polític no és corrupte en 
solitari, necessita la col·labora¬ 
ció i implicació necessària 
d'empleats de l'Administració. 
Ja és hora de començar a des¬ 
tapar a tots els responsables de 
la corrupció. 

Els endollats pel poder polí¬ 
tic corrupte han d'eixir per la 
mateixa porta falsa per la què 
van entrar. I han de convocar- 
se els corresponents processos 
selectius que complisquen la 
Constitució i la Llei per a dotar a 
l'Administració Pública del per¬ 
sonal professional i indepen¬ 
dent necessari per a la presta¬ 
ció de serveis públics de quali¬ 
tat. Els diners del rescat a la 
banca ha d'anar íntegre a la mi¬ 


llora dels serveis sanitaris, edu¬ 
catius i socials. 

La funció pública com a tal, 
al servei de la ciutadania i no 
del polític de torn, dotada de 
personal professional qualificat 
i seleccionat mitjançant criteris 
de mèrit, capacitat i publicitat, 
com exigeix la Constitució, està 
desapareixent, el seu paper de 
garant de la legalitat i la satis¬ 
facció dels interessos generals 
està en perill. 

L'Administració paral·lela 
creada pels polítics corruptes 
ha pres el relleu i açò significa 
el final de l'objectivitat i impar¬ 
cialitat en la gestió dels as¬ 
sumptes públics. Polítics co¬ 
rruptes i empleats dòcils “a les 
seues ordres” és una combina¬ 
ció letal, és igual a la mort d’allò 
públic. 

D'altra banda, els polítics 
corruptes s'han encarregat de 
desprestigiar la gestió pública 
per a justificar la privatització. 

El PP porta governant en la 
Generalitat 17 anys, i ha gestio¬ 
nat el sector públic en benefici 
d'interessos privats. Ara, diuen 
que allò públic, que han gestio¬ 
nat ells, no funciona. L’han des¬ 
prestigiat i així justifiquen la pri¬ 
vatització massiva dels serveis 
públics. Estem permetent que 
lliuren el patrimoni públic, de 
tots, als seus amics a preu de 
saldo. 

Més info: http://cgtgenerali- 
tat.blogspot.com.es 


Vaersa amenaça a 
la CGT per revelar 
en premsa 
incentius irregulars 

La Confederació ha 
rebut una carta d’un 
despatx privat 
d’advocats on, en 
nom de l’empresa 
pública Vaersa, 
s’amenaça amb 
emprendre accions 
legals per una 
suposada revelació 
de les dades dels 
directius que 
cobraren 

irregularment dos 
milions d’euros en 
complements de 
productivitat il·legals. 

La campanya “Anem 
a destapar el 
saqueig” pica, i molt. 

NEOLIBERALISME VERSUS SERVEIS PÚBLICS 


Negociar les 
retallades o defensar 
la Universitat Pública? 

EMÍLIA MORENO 
CGT-Universitat de València 


NO AL 

decre 

VtfERT 



No al desmantellament 
de la Radiotelevisió 
Pública Valenciana 



La Universitat és un estupend 
camp d'observació del que ocorre 
en l'administració pública, açò sí, 
amb les seues xicotetes o grans 
variacions, perquè encara ens 
volen fer creure que la culpa de 
totes les mesures les té el PP i 
que l'equip rectoral treballa per a 
minimitzar els seus efectes. 

En aquests últims mesos tot 
són rumors, enraonies, novatxe- 
res, reunions de caps, mitges pa¬ 
raules quan tornen... ens amplia¬ 
ran la jornada laboral? quan? 
com? Els pressupostos han sigut 
ja publicats, i la universitat no diu 
res i ens deixa coent-nos en els 
nostres rumors. 

Per ací es va sentint que per 
als qui no tenen exclusiva no hi 
ha volta de fulla, són dues hores i 
mitja més sí o sí, però per als qui 
la tenen pot ser menys? I què s'o¬ 
pina? Perquè la Universitat no diu 
res i fomenta l'enfrontament? 

Hi ha Caps de servei que ja 
es freguen les mans pensant a 
obrir dues vesprades a la setma¬ 
na, hi ha qui amb major com¬ 
prensió, opina que hauria de dei¬ 
xar que siguen els qui treballem 
qui adaptem l'horari, ja que ens 
castiguen amb més hores i 
menys salari. Què opina la Uni¬ 
versitat? 

Per no parlar de la paga extra. 
Tot són solucions màgiques, si 
avancem la paga de juny a gener 
cobrem de seguida, recorreguem 
els quinze dies de juliol que pot¬ 
ser no ens paguen... 

Estem veient com cada dia es 
va deteriorant la qualitat de la 
Universitat, del seu servei, del 
seu finançament, del treball. 
Estem veient com cada dia ens 
demana una mica més a canvi de 
molt menys. Estem veient com 
els vells vicis de balafiament, ne¬ 
potisme, paternalisme, classisme 
segueixen vigents sense que els 
perjudique la crisi mentre que a 
nosaltres cada dia ens anuncien 
amb una nova mesura, açò si, 
amb cara compungida, perquè 
ells no poden fer res. 

Hem vist com sí poden llevar 
al professorat d'alt bressol unes 
hores de docència, i damunt 
aconseguir que els sindicats li 
donem cobertura perquè d'eixa 
manera poden contractar per 
algun temps més a alguns asso¬ 
ciats, allargant la seua agonia. 

Hem vist com a ningú se li ha 
tocat unes prejubilacions privile¬ 
giades i que si que han sagnat les 
arques de la Universitat, mentre 
que diuen resulta impossible con¬ 
tractar a ningú en serveis on ja no 
hi ha manera d'atendre tot el tre¬ 
ball. 


Des de CGT pensem que ja 
està bé, que no podem seguir re¬ 
trocedint, que cada negociació 
en la qual entrem per a tractar de 
reduir les conseqüències d'una 
nova llei, decret, norma... no són 
sinó noves legitimacions d'ella, i 
per tant donar un nou pas arrere, 
que no solament no per res, sinó 
que és l'avantsala de la següent 
mesura, més restrictiva que l'an¬ 
terior. 

No hi ha voluntat per part del 
govern de millorar res, no volen 
una Universitat Pública i menys 
encara una Universitat on circu¬ 
len lliurement les idees i el conei¬ 
xement. Cada pas, cada mesura 
va dirigida a fer-nos desaparèi¬ 
xer i col·locar en el seu lloc una 
Universitat privada, elitista i cen- 
sora. 

Els què regeixen les nostres 
Universitats solament haurien de 
fer una cosa: defensar-les no 
oblidar com és la seua funció i la 
seua comesa. Els Rectors i els 
seus equips, també el nostre, 
han sigut triats per a representar 
a la nostra Universitat, i per a 
complir amb la seua comesa; no 
n'hi ha prou amb tractar de mini¬ 
mitzar els efectes, ni mendigar el 
que per dret els corresponen, 
sinó exigir i per descomptat 
negar-se a complir allò que no és 
just ni legítim, per moltes lleis 
que ho empare. 

En el seu lloc ens fan xantat¬ 
ge oferint-nos una aplicació 
menys dura a canvi que recone¬ 
guem públicament que ells no 
són els responsables, i acceptant 
la major part de les retallades, 
perquè solament apliquen eixes 
solucions si signem tots els sindi¬ 
cats? 

Per açò no podem entrar a 
negociar si ens obliguen a com¬ 
plir una hora més o menys, o si 
l'aplicació serà flexible o com 
diga el servei, ni a arrapar dos 
duros dels diners que ens estan 
robant. 

Si volem parar aquesta recu¬ 
lada incessant, solament cal llui¬ 
tar per TOT; volem tots els nos¬ 
tres drets laborals, volem tots el 
nostre salari, volem que la Uni¬ 
versitat recupere la seua funció 
de divulgadora de la cultura i el 
coneixement en llibertat, sense 
les manipulacions empresarials, 
governamentals o econòmiques 
que l'estan asfixiant, volem una 
Universitat per a tota la població 
i no per a uns quants grups de 
pressió. 

Si ens ho volen llevar tot, no 
és el moment de parar i dir ja 
prou? 


+ info: 

http://www.uv.es/~cgt/cgt.htm 


VICENT MELO 
CGT-RTVV 


El passat 21 de juliol amb noc¬ 
turnitat i traïdoria es va aprovar 
l'expedient de regulació d'ocupació 
a Radiotelevisió Valenciana, que 
deixarà al carrer a 1.195 treballa¬ 
dors. 

La història de RTVV és una his¬ 
tòria del que va poder ser i no va 
ser. RTVV naix amb la intenció de 
vertebrar el País Valencià, fomen¬ 
tar la seva llengua, i ser un servei 
públic al servei de tots els valen¬ 
cians. Cap d'aquests principis es 
va aconseguir i durant molts anys 
ni tan sols es va intentar. Les pa¬ 
raules prohibides, el primer intent 
de privatització, l'ampliació a dit de 
la plantilla, els lloguers de la seu 
del Consell d'Administració, l'auto¬ 
rització per endeutar-se, Vicente 
Sanz, els assetjaments sexuals, la 
construcció del centre de producció 
de programes en uns terrenys llo¬ 
gats, les llistes negres, Jesús Sàn- 
chez Carrascosa, la fórmula 1, 

Pedro García, la Gürtel., tot 

això ens porta als 1.200.000 mi¬ 
lions d'euros de deute, a la mani¬ 
pulació informativa, al telefem, al 
desviament de fons i a tenir una au¬ 
diència testimonial. 

El període de consultes de 
l'ERO ha estat un paripé, a nivell 
d'exemple, els representants dels 
treballadors, li vam fer una propos¬ 
ta a l'empresa, per la qual amb el 
mateix cost que pensen gastar en 
personal anualment es quedarien 
1.135 treballadors. Les baixes se¬ 
rien voluntàries, (vam proposar 40 
dies per any treballat, amb un 


màxim de 34 mensualitats, no arri¬ 
bava cap treballador de RTVV al 
maxim establert) i prejubilacions. El 
cost d'aquestes sortides de l'em¬ 
presa, seria similar al que es gas¬ 
taran en els 1.195 acomiadaments. 

La proposta es va desestimar 
en el temps que costa dir no, 
aquesta va ser l'única resposta 
que va rebre cadascuna de les 
nostres propostes. 

La resposta de l'empresa a la 
nostra negativa a signar l'ERO, no 
s'ha fet esperar, 50 expedientats 
amb l'amenaça d'acomiadament. 
Encara que ja ho hem dit, si prete¬ 
nen acollonir, ho tenen malament, 
ells són els que haurien d’acollo- 
n i r-se. 

La intenció de l'empresa és 
clara, acomiadar la gent que li mo¬ 
lesta, subcontractant fora, en clara 
cessió il • legal de treballadors, el 
que necessite. 


Es va a estalviar diners? La 
resposta és no, l'intermediari siga 
de dins o de fora cobrarà, el que 
és clar que els treballadors sub- 
contractats, no tindran les condi¬ 
cions laborals que tenen ara els 
treballadors de RTVV i per supost 
cobraran menys. 

Som dels primers però no 
serem els últims, la dreta té la in¬ 
tenció d'aplicar les seves políti¬ 
ques, individualitzar els beneficis i 
socialitzar les pèrdues, caigui pel 
camí qui caigui, i no pararan fins 
que no els parem. 

Cal unir les lluites, mentre trac¬ 
tem de resoldre les coses empresa 
per empresa, servei per servei, no 
guanyarem res. 

PER UNA VERITABLE VAGA 
GENERA 

+info: 

http://cgtrtvv.blogspot.com.es/ 



CGT Alacant 

http://cgt-alicante.es 


webs al País Valencià 


CGT Castelló CGT València 

http://cgtkas.blogspot.com.es/ http://www.cgtvalencia.org 


CGT País Valencià 

http://www.cgtpv.org 

Retallades públiques + política capitalista mediambiental 

= onada d’incendis al País Valencià 


EQUIP COMUNICACIÓ 
CGT-País Valencià 

CGT insta al Conseller de 
Governació a que, com a 
mínim, repose els mitjans 
que va retallar en 2010 i adop- 
te mesures urgents per risc 
extrem d'incendis a el País 
Valencià 

La Confederació General de 
Treball va remetre el passat 26 
de juliol una carta a Serafín Cas- 
tellano en la qual exigeix que 
s'apliquen de forma immediata 
les previsions del PATFOR (Pla 
d'Acció Territorial Forestal) 
sobre mesures de prevenció en 
matèria d'incendis forestals i es 
dote de recursos la prevenció i 
extinció d'incendis 

En el document passat per 
registre al Conseller de Gover¬ 
nació, la CGT li assenyala com 
a responsable màxim polític en 
la decisió de quines són les me¬ 
sures preventives i d'extinció 
que es duen a terme en l'àmbit 
del País Valencià. Així, en cas 
d'incendi, el sindicat posa l'ac¬ 
cent que, si els recursos de pre¬ 
venció i extinció foren els ade¬ 
quats, en un lapse de temps 
raonable el foc estaria contro¬ 
lat, cosa que evidentment no va 


ocórrer en els incendis que van 
calcinar 50.000 hectàrees a 
principis de juliol. 

En aquest sentit, per a CGT, 
la decisió de disminuir la dota¬ 
ció de mitjans per a l'extinció 
d'incendis forestals no es va co¬ 
rrespondre en absolut amb els 
riscos posats de manifest per la 
documentació manejada pel 
propi Consell. I és que “ l'assig¬ 
nació de mitjans i recursos per 
a la prevenció i extinció de pos¬ 
sibles incendis en les àrees 
afectades va ser precisament la 
contrària a la què va haver d'a- 
doptar-se d'acord amb criteris 
tècnic-preventius en matèria fo¬ 
restal” ja que Governació “va 
retirar mitjans d'extinció en 
zones considerades de risc 
greu d'incendi forestal”. 

En 2010, Governació “va re¬ 
tallar brutalment els mitjans des¬ 
tinats a l'extinció d'incendis fo¬ 
restals; es van suprimir31 Briga¬ 
des de Reforç i 17 Autobombes 
amb els seus mitjans personals, 
la qual cosa suposa la supressió 
de 380 brigadistes”. 

Després de demostrar que 
“la retirada dels mitjans no es va 
basar, com s'ha justificat, en 
raons tècniques que indicaren 
una disminució del risc i la peri- 
llositat d'incendis forestals, sinó 


en raons de “índole pressupos¬ 
tària” sense cap rigor tècnic, ja 
que els estudis tècnics aconse¬ 
llaven precisament tot el contra- 
rf\ el sindicat adverteix que “l'in¬ 
crement del risc d'incendis en 
pràcticament tot el territori fores¬ 
tal de la Comunitat Valenciana, 
va haver de tenir com a conse¬ 
qüència necessària l'increment 
de mitjans materials i humans 
amb el seu coherent manteni¬ 
ment i sustentació al llarg de tot 
l'any - contractació amb garan¬ 
ties totals d'estabilitat laboral, no 
precària i com a mínim per 9 
mesos cadascuna de les briga¬ 
des (“els incendis s'apaguen a 
l'hivern”) - destinats a l'extinció 
d'incendis forestals i no, en ab¬ 
solut, la retirada de mitjans” 

CGT insta per tant a què, 
amb la finalitat d'evitar una nova 
catàstrofe, s'adopten de forma 
immediata mesures urgents. 

Finalment, CGT indica que 
els serveis jurídics estan realit¬ 
zant una “valoració exhaustiva 
de les actuacions, omissions i 
responsabilitats a tots els ni¬ 
vells” contretes per Serafín Cas- 
tellano i que s'adoptaran les “ac¬ 
cions legals i de mobilització so¬ 
cial que es corresponguen amb 
la magnitud de la irresponsabili¬ 
tat demostrada”. 


CGT, membre de la Platafor¬ 
ma d’Afectades pels Incendis va 
participar en la manifestació del 
27 de juliol a València. 

Tan sols dues setmanes 
després, un altre incendi es 
cobrava la vida de dos treba¬ 
lladors... 

CGT-PV anuncia la inter¬ 
posició d'una denúncia penal 
contra els responsables de 
les morts de dos treballadors 
de Tragsa que han donat la 
seua vida per salvaguardar 
els boscos de tots 

De nou, la falta de previsió i 
coneixements tècnics, la retalla¬ 
da de mitjans humans i mate¬ 
rials i l'absència de direcció pro¬ 
fessional, s'han cobrat vides de 
treballadors públics. Mentre el 
Govern de Mariano Rajoy es de¬ 
dica a perseguir a jornalers per 
“robar” paquets de cigrons i de 
galetes en*Mercadona, la falta 
d'absoluta de preparació dels 
responsables polítics del medi 
ambient, començant pel Conse¬ 
ller de Governació, Don Serafín 
Castellano Gómez i els seus 
adlàters del Partido Popular, han 
demostrat la seua preocupació i 
anticipació, no pels incendis fo¬ 
restals, sinó per la celebració del 
9 d'Octubre o si les Falles són el 


19 de març o han de caure en di¬ 
lluns per que a l'Incògnit Fabra 
així li plau. 

Per a evitar que es procedis- 
ca a I' “arxiu judicial” per ser ” im¬ 
previsible” que uns agents fores¬ 
tals es cremen en un incendi fo¬ 
restal, per a evitar que se'ns 
diga que “tot va ser una fatalitat”; 
per a evitar que el Sr.Castellano, 
o el Sr. Fabra, o la Sra. Sànchez 
de León posen cara de circums¬ 
tàncies en el funeral dels com¬ 
panys, la CGT presentarà de¬ 
núncia davant la Fiscalia de 
Sala Coordinadora de Salut La¬ 
boral, pel delicte contra la segu¬ 
retat dels treballadors, amb re¬ 
sultat de mort, dels previstos en 
l'article 316 del Codi penal, ad¬ 
vertint que dirigirà la seua acció 
penal contra els responsables 
polítics dels serveis d'extinció i 
contra els qui, podent haver re- 
meiat els fets luctuosos no ha¬ 
gueren adoptat mesures preven¬ 
tives per a açò. 

Vaja's, Sr. Castellano, no pot 
estar en el seu treball de màxim 
responsable de l'extinció d'in¬ 
cendis forestals, per estar dedi¬ 
cat a l'extinció de “focs “ polítics 
-la pugna contra els campsistes, 
rusistes, etc-, o bé al disseny 
del calendari de festes “patriòti¬ 
ques”. 


Últims 

resultats 

eleccions 

sindicals 

A continuació detallem 
els resultats obtinguts 
per CGT en les 
eleccions sindicals 
celebrades recentment 


Indignat per l'actuació dels 
seus excompanys de sindicat 
en la Vaga General del 29-M, 
el ja exdelegat de CCOO ha 
decidit passar-se a la CGT. 

La Confederació compta 
doncs amb un nou 
representant dels 
treballadors en l'Ajuntament 
de Carcaixent, municipi de 
la comarca de La Ribera Alta 
(València). 

En M.A.T.S.A.,el delegat triat 
és de la CGT. 


CGT ha aconseguit també 
representació sindical en el 
Banc de Sabadell a Alacant, 
va obtindré 1 del 4 delegats. 

Quant a Telefónica Móviles, 
on els treballadors elegien 9 
representants, 2 d’ells són de 
CGT. 

EMTE compta també amb 
uno nou representant 
sindical de la Confederació. 

La plantilla de ST Redes 


també ha votat per a elegir 
representació sindical i la 
CGT ha entrat amb 4 
delegats de 9. 

En Silomar, CGT ha obtingut 
l'únic delegat que es triava i 
a IDP Lampshadec, els 
resultats han sigut molt 
favorables amb 2 de 3 
representants sindicals. 

En Cauchos Karey (Agost, 
Alicante), CGT va obtindré 4 
delegats dels 5 possibles. 


Així, tots els representants en 
joc del col·legi d’especialistes 
i no qualificats són militants 
de la central 
anarcosindicalista. 

L’enhorabona a totes i a tots 
els que han fet possible que 
la Confederació General del 
Treball siga una eina de lluita 
per als treballadors! 


Més en www.cgtpv.org 

JOVENTUT-ORGANITZACIÓ 


En marxa la Coordinadora 
de la Joventut CGT-PV 



Per tots és ben sabut que els joves 
són un dels col·lectius més afectats 
per l'actual context de crisi-estafa eco¬ 
nòmica. Més preparats que cap altra 
generació, troben més dificultats que 
mai per accedir a unes condicions dig¬ 


nes de vida i de treball. L'a¬ 
tur i la falta de perspectives 
han dut molts d'ells a l'emi¬ 
gració en busca d'un futur 
millor. Però també són 
molts els que han perdut la 
por, han decidit rebel·lar-se 
contra aquesta situació i in¬ 
tentar capgirar-la participant en la lluita 
social. 

Des de la CGT del País Valencià, 
hem vist la necessitat que els joves 
atrets per les idees àcrates s'organit¬ 
zen, i un grup de militants hem decidit 


formar un grup de treball per fomentar 
la seua participació en la territorial. Es 
tracta d'un grup obert a la col·laboració 
de tothom i l'objectiu és crear un espai 
per a la joventut que es puga consoli¬ 
dar amb el temps. 

En endavant, trobareu més informa¬ 
ció en la mateixa secció de la web de 
Rojo y Negro, a més d'una secció es¬ 
pecífica al Notícia Confederal on publi¬ 
carem periòdicament articles relacio¬ 
nats amb el jovent. Esperem que la mi¬ 
litància de CGT participe als espais que 
ara obrim i que els joves que encara no 


militen troben un punt d'informació per 
conéixer-nos millor. 

La Confederació General del Tre¬ 
ball és una organització llibertària de 
treballadores i treballadors que volem 
una societat més justa, solidària i lliure. 
Front aquells que creuen en messies i 
líders carismàtics, defensem la demo¬ 
cràcia directa, el federalisme, l'auto¬ 
gestió i el suport mutu. Per això, en la 
CGT tu ets el protagonista. 

Vine amb nosaltres i participa! 
Salut! 

Coordinadora Joventut CGT-PV 


Nou ERO en la factoria 
de Ford a Almussafes 

//La CGT s’ha oposat tant a la implantació obligatòria dels 
dissabtes com al nou ERO. Els expedients passats i present 
confirmen la sospita que el famós pacte UGT-Ford Europa 
suposava únicament sacrificis per a la plantilla // 


SECCIÓ SINDICAL 
CGT-Ford 

Fins a final d'any la factoria 
de Ford a Almussafes va a estar 
afectada pels expedients de re¬ 
gulació d'ocupació, encara que 
altres mesures aprovades per la 
majoria del Comitè (UGT i 
CCOO) es perllongaran durant 
el primer trimestre de 2013... 
açò si no acorden un altre ERO 
nou. 

Abans de les vacances d'es¬ 
tiu aquests dos sindicats van ac¬ 
ceptar obligar a la gent a treba¬ 
llar 8 dissabtes (cosa que es va 
deixar de fer en 1980) sense cap 
compensació econòmica, a 
canvi -segons ells- que l'empre¬ 
sa no presentarà cap expedient 
en el que resta d'any. En tornar a 
recórrer als ERO, aquests dis¬ 
sabtes s'han quedat en 5. 


No obstant açò, només re¬ 
prendre's el treball, l'empresa 
anuncia que es veu obligada a 
presentar un altre ERO. En 
aquest cas es proposa parar la 
producció durant tres dies i re¬ 
duir la jornada diària a 6 hores i 
15 minuts durant els mesos d'oc¬ 
tubre i novembre. Però quan en¬ 
cara no s'havia acabat el període 
de consultes, torna a cridar als 
sindicats per a comunicar-los 
que, com a conseqüència de la 
caiguda de les vendes a Europa, 
necessita ampliar aquest expe¬ 
dient i establir 6 dies de regulació 
i la reducció de jornada des d'oc¬ 
tubre a final d'any. 

La CGT s'ha oposat tant a la 
implantació obligatòria dels dis¬ 
sabtes com al nou ERO, per en¬ 
tendre que no existeixen sufi¬ 
cients raons per a sotmetre a 
nous sacrificis als treballadors, 
que en poques setmanes han 


vist com se'ls modifiquen la jor¬ 
nada de treball i les vacances, a 
més de la condemna a anar a l'a¬ 
tur -consumint més dies del 
temps generat de subsidi i co¬ 
brant el 80% del salari, ja que 
Ford només complementa fins a 
eixe percentatge- i de veure com 
la nova modalitat de reducció de 
jornada suposa la pèrdua durant 
el temps en què s'aplique del 
servei de menjadors. 

Davant l'argument de la di¬ 
recció i dels dos sindicats signa¬ 
taris sobre la necessitat d'anar a 
l'expedient per la baixada de les 
vendes, la CGT ha respost recor¬ 
dant que al novembre de 2011 ja 
li van signar l’ERO que estem 
esgotant ara amb altres 39 dies 
d'atur, i llavors no se sabia com 
anaven a anar les vendes. 

També va posar la CGT 
sobre la taula la incongruència 
d'al·legar com a raó fonamental 



Imatge d’una mobilització de CGT en les instal·lacions de Ford 


de l'expedient la caiguda de les 
vendes a Europa del 12% i, no 
obstant açò, sol·licitar a la Gene¬ 
ralitat una reducció de jornada 
per a l'últim trimestre que repre¬ 
senta 25% de la jornada laboral 
d'eixe període. Un altre aspecte 
que xoca és que en les dades 
aportades per Ford s'estiga do¬ 
nant per perduda la producció 
dels dies que són canviats per 
dissabtes, quan eixa producció 
es farà en eixos torns de dissab¬ 
te que es programaran entre 
gener i març de 2013. 

La CGT ha denunciat en les 
seues fulles i en les interven¬ 
cions en els menjadors la política 
de retallades i pèrdua de drets 
en matèria d'horaris, vacances, 


pauses, calendari, etc. que es ve 
imposant als treballadors amb el 
pretext d'una crisi que, segons 
sembla, només hem de pagar els 
de a baix. 

D'altra banda, aquests expe¬ 
dients vénen a confirmar les sos¬ 
pites que el famós pacte UGT- 
Ford Europa solament suposava 
sacrificis pera la plantilla; mentre 
les promeses de creació d'ocu¬ 
pació en la meitat de 2012 i al¬ 
tres perles, com la d'aconseguir 
el doble de la producció que re¬ 
alment es va a fabricar enguany, 
representaven el fals embolcall 
perquè el sindicat de l'empresa 
poguera seguir oferint ascensos i 
contractacions, prèvia afiliació, 
clar. 

BREUS 


imatges de la mobilització 



El 26-S la CGT, al costat d'al¬ 
tres col·lectius, sindicats i or¬ 
ganitzacions combatives, va 
convocar una jornada de llui¬ 
ta, coincidint i en solidaritat 
amb la Vaga General a Eus- 
kadi, contra la reforma labo¬ 
ral, les retallades i el pacte 
social. A Alacant i València, 
milers de persones secunda¬ 
ren la convocatòria estatal.El 
lema unitari a Alacant fou “La 
crisi és el capitalisme. Amb 
Euskadi per la Vaga General” 
i a València “Solidaritat entre 
els pobles. Cap a la Vaga Ge¬ 
neral” 


En defensa de la Sanitat Pú¬ 
blica, gratuïta i universal i la 
resta de serveis públics que 
volen liquidar, CGT-Castell 
està cridant a concentrar-se i 
manifestar-se tots els diven¬ 
dres. A més, el passat 6 d’oc¬ 
tubre, La CAS-PV (Coordina¬ 
dora Assembleària Antiprivatit- 
zació de la Sanitat del País 
Valencià) va convocar una 
manifestació en defensa de la 
sanitat i el conjunt dels serveis 
públics en el marc de la set¬ 
mana europea de lluita per la 
Sanitat Pública. 



DE QUALITAT 


PER UNIA SALUT PÚBLICA 


GRATUÏTA PER a tothom 


FN SANITAT MATEfTl 



En la imatge, Irene Cuerda 
(Secretària General CGT- 
Aragó), Carmen Agulló (Pro¬ 
fessora UV) i Isabel Pérez 
(Secretaria de la Dona CGT) 
en el primer dels actes que 
conformaren l’homenatge 
confederal de la CGT a Mu- 
jeres Libres. València fa aco¬ 
llir novament, 75 anys des¬ 
prés del Congrés de Muje- 
res Libres celebrat al Cap i 
Casal, unes completes jorna¬ 
des (tota la informació en el 
Rojo y Negro). D’altra 
banda, informem de la crea¬ 
ció a Castelló de Dones en 
Lluita, una coordinadora que “surgeix de la necessitat de tenir un espai per a dones 
a Castelló que aglutini a totes les dones dels moviments de l'esquerra anticapitalis- 
ta. A la CGT, som poques, totes juntes podem tenir més força”, informen des de 
Dones CGT-Castelló. “Volem donar-nos a conèixer com a grup reivindicatiu, és per 
això que convoquem tant homes com dones dels moviments socials de l'esquerra 
anticapitalista de la Plana: Casal Popular, CRTR, CGT, PCPE, Endavant, La Cosa 
Nostra, etc...” 


JORNADES CULTURALS 



Crònica de les 

Jornades Anarcosindicalistes 
de la CGT-La Safor 


A principis de setembre, es van celebrar les 
jornades anarcosindicalistes organitzades per la 
CGT de la Safor. El primer acte va tindré lloc en 
la vesprada del dijous 6, on Antonio Pérez Co¬ 
llado ens va presentar el seu llibre " De la ilu- 
sión a la indignación" en el què narra la seua ex¬ 
periència en la fàbrica Ford dAlmussafes. Du¬ 
rant la xarrada l'autor ens va explicar les seues 
experiències viscudes, anècdotes, lluites, il·lu¬ 
sions i decepcions....Després realitzarem un 
col·loqui entre els assistents on es va mostrar 
molt interès sobre la història de la fàbrica i de 
les seues condicions de treball, amb la participa¬ 
ció de de alguna persona que també havia sigut 
treballador de Ford. 

Durant la jornada del dissabte es va realitzar 
un menjar popular en el local del sindicat, què va 
transcórrer, com no podia ser d'una altra manera, 
en un ambient distès i de fraternitat. A continua¬ 
ció, ja a la vesprada, es va realitzar la xerrada- 
debat “ El moviment llibertari en la transició”, 
on van intervenir companys/es de l'ateneu lliber¬ 
tari Al Margen. Després d'una interessant inter¬ 
venció on es va narrar el paper exercit pel movi¬ 
ment llibertari. D'aquest es va destacar la seua 
diversitat més enllà de l'anarcosindicalisme, ate¬ 
neus, ràdios lliures, publicacions... 


A continuació es va passar al debat, en el qual es 
van tocar diversos temes, llegat del nostre movi¬ 
ment, polèmiques internes, o amb altres organitza¬ 
cions, tàctiques d'actuació, entre altres. Concloent 
com a aspecte més positius la plasticitat, diversitat 
i aposta per la cultura dels llibertaris/es, així com el 
reflex dels seus practiques en unes altres movi¬ 
ments com el 15M, feminisme, ecologisme etc. 

Des de la CGT de la Safor valorem positiva¬ 
ment la realització de les jornades, solament tro¬ 
bant a faltar una major participació en elles. 
Creiem que aquest tipus d'activitats són necessà¬ 
ries i ajuden no solament a recuperar part de la 
nostra història, sinó aprendre de les experiències 
i idees d'altres company s/as, que ens poden servir 
d'eines per a la nostra activitat diària. Els assis¬ 
tents també van concloure la necessitat de realit¬ 
zar més jornades com aquesta. Per a debatre i 
analitzar a tot allò que embolica al que denomi¬ 
nem “La Idea” i servisca per a millorar la difusió, 
coordinació i posades en pràctica d'aquesta. 

Finalment agrair una vegada més la participa¬ 
ció dels company s/as de l'ateneu llibertari Al 
Marge i de manera especial a Antonio Collado, 
que va estar recolzant-nos durant totes les jorna¬ 
des amb la seua presència i intervencions. 

Alexis Marco Poblet (SOV CGT-Gandia) 


PROGRAMA 

XIV JORNADES LLIBERTÀRIES 
CGT-VALÈNCIA 


jornad 


llibe 

rtàries 


(Secretari General CGT) i Enric Tarrida 
(Secretari General CGT-València) 

19h: Taula redona "La servidumbre volun¬ 
tària: els perqués de l’obediència al 
poder” 

Dimarts 11 desembre: 

19h: Xerrada-debat "Crònica de les insub- 
missions” 

Dimecres 12 desembre: 

19h: Xerrada-debat "Les noves dissidèn¬ 
cies: assegurant el futur" 


L’estratègia de la desobediència 
col·lectiva 

Del 10 al 14 de desembre 2012 en el 
CCC Octubre (C/ Sant Ferran, 12 Valèn¬ 
cia) Amb Exposició fotogràfica 

Dilluns 10 desembre: 

12h: Presentació de les Jornades i de 
l'Exposició a càrrec de Jacinto Ceacero 


Dijous 13 desembre: 

19h: Xerrada-debat "La consciència crea 
desobediència. El món del treball com a 
camp de batalla" 

Divendres 14 desembre: 

19h: Xerrada-debat "Organitzant la 
rebel·lia" 

21h30: Festa de clausura 


por Farnes 


Cuentos libertarios 

Josefina y la izquierda 

Desde que lo contó me quedó aún màs claro. Fue una tarde a la salida de la radio. Josefina Juste 
conducía uno de los programas de aquella emisora tan particular que era, y es, Ràdio Klara. Había 
vuelto desde la Argentina a la tierra de sus padres, y aunque en circunstancias distintas, por 
parecidos motivos. Escapar de la misèria a la cual someten a los pueblos sus tiranos gobernantes. 
Lo dijo con toda la claridad que la caracteriza. Abrió los brazos todo lo que pudo y, mientras sus ojos 
se llenaban de tristeza acuosa, pronuncio despacito: 

-Videla, el dictador, lo tenia bien claro. Nos barrieron a todas. Dio igual a què izquierda estuvieras, 
o si no la hubiera. Desde acà hasta acà todas fuimos detenidas, violadas, desaparecidas. Todas. 

Josefina y la experiencia 

Josefina nos contaba sus experiencias en la Argentina del corralito muchas tardes antes y 
después del programa radiofónico de los miércoles: 

-Nos expoliaron el país y lo peor no fueron los saqueos a nuestra riqueza, lo peor fue su efecto 
en la vida de la gente. 

Màs de 10 anos después millones de personas sufren en sus vidas, y en sus almas, los efectos 
devastadores de aquellas medidas genocidas para el pueblo argentino. 

Yo, inocente de mí, pensé que estaria preparado y fuerte para resistir una cosa así. Cuando en 
abril de 2011 mi relación familiar saltó por los aires tras meses de sentir que algo no iba bien entendí 
que nuestra fortaleza es tan fràgil como quebradizo puede ser el amor. Meses con mis ansiedades 
y dedicaciones a organizar luchas y màs luchas. Meses de angustia de mi companera, por no 
encontrar trabajo durante largo tiempo, junto a la vergüenza por acudir a Caritas algunas semanas 
para ajustar gastos en productos bàsicos. 

Durante los siguientes meses sumé pérdidas a la pérdida del ser querido, perdí mis ilusiones de 
seguir luchando por un mundo mejor y màs justo. 

La experiencia me hizo reflexionar mucho sobre las palabras de Josefina. La experiencia me 
mostró en su màs cruda realidad que sin amor, en su màs amplio sentido, la lucha no tiene sentido. 


Si vols col·laborar amb: 



comunicacion-cgtpv@rojoynegro.info 

Entrevista amb Joan Pinvana. Secretari General CGT-Castelló. sancionat per la direcció de Correos 


"El nostre esforç està en construir un futur 
just per a les noves generacions obreres" 


Va nàixer a finals dels anys cinquanta a Almassora (Castelló) en el si 
d’una família treballadora i modesta on “l’alegria de viure i la necessi¬ 
tat de tirar endavant espentaven”. Als 14 anys va compaginar els es¬ 
tudis nocturns a l’institut Ribalta amb el treball com a peó d'obra o jor¬ 
naler al camp. Els estudis de magisteri reforçaren la seua vocació pe¬ 
dagògica que no pot amagar. Després de ser “segrestat per l'exèrcit 
espanyol un any” en negar-se a anar voluntàriament, es va dedicar al 


llarg de dos anys a projectes rurals i comunes. Finalment comença a 
treballar l’any 1984 a Correos, empresa en la que continua i que acaba 
de sancionar-lo amb quinze mesos de suspensió de treball i sou. És 
enemic declarat de la docilitat, les humiliacions, les desigualtats i les 
injustícies. “He vist tantes”, relata, “sobretot en la meua infància, el 
final del franquisme, que van conrear en mi la rebel·lia i la lluita direc¬ 
ta des de xicotef’. I aixó és el que continua demostrant tots els dies. 



/ 


Joan, en la manifestació del ler de Maig d’enguany a Castelló 


Joan, ets una persona tremen¬ 
dament activa i molt present en 
els moviments socials castello¬ 
nencs i en la Confederació. Pots 
contar-nos d’on naix el teu com¬ 
promís i quines són les teues 
principals inquietuts? 

Va ser als 14 o 15 anys, els 
matins en l'horta d'Almassora, Vila- 
real, Borriana.., al costat de la fo¬ 
guera esperant a collir taronja, es¬ 
coltava als vells. Entre ells vaig co¬ 
nèixer als represaliats del 
franquisme, gent de la CNT i la FAI 
d'Almassora, amb 20 i 30 anys de 
presó alguns, des del 39 d'ara en¬ 
davant. Em parlaven dels afuse¬ 
llats, els exiliats, la guerra, el fei¬ 
xisme i els seus múltiples tenta¬ 
cles. 

Pepe “el sifre”, Conillet, Casan- 
ya, Cucala, Manyano..., havien 
patit i envellit en les presons. 

Amb ells vaig adquirir la cons¬ 
ciència de classe treballadora, l'or¬ 
gull de la classe productora que 
mantinc fermament, i la idea que la 
igualtat social i una nova societat 
fraterna i solidària són possibles. 

Em van inculcar que la lluita 
per les emancipacions socials és 
justa, que val la pena barallar pels més 
desfavorits perquè el futur és nostre i no¬ 
saltres hem de transformar-lo. 

Un fet rellevant va ocórrer als meus 16 
anys, vaig descobrir que el meu avi ma¬ 
tern, Martin, de Cantavieja, va morir de mi- 
licià a Terol en el 36, patint en la dictadura 
la meua àvia Estefania tota la repressió 
dels falangistes i l'església del seu poble. 
Va haver d'exiliar-se interiorment a Caste¬ 
lló, fugint amb la meua mare de 3 anys i 
els meus dos oncles, Daniel i Martin que 
es va anar a França. La meua mare i la 
meua àvia m'ho ocultaven. Des d'eixe dia, 
una idea obsessiva de combat i justícia 
popular s'ha mantingut ferma en el meu in¬ 
terior, acreixent-se amb els anys. Mai els 
perdonarem i sabem qui van ser els res¬ 
ponsables i on estan els hereus directes 
del feixisme en la nostra península. 

Quina opinió et mereix tot el que està 
succeint arran la crisi del capitalisme? 

El capitalisme del segle XXI és l'evolu¬ 
ció natural dels projectes explotadors, re¬ 
pressius i fins i tot esclavistes que la Hu¬ 
manitat ha patit històricament. Des de l'a¬ 
parició dels diners, l'acumulació de béns, 
terres i riqueses en poques mans, a canvi 
de tenir al poble en el jou de l'opressió i la 
por, amb els aliats de la religió i la força de 
les armes, la lluita per les llibertats i la 
igualtat ha sigut una causa antagònica 
amb el capitalisme. El capitalisme sempre 
s'ha sustentat amb aliances entre poder, 
diners i estat, tant ara com en l'època ro¬ 
mana o la conquesta i destrucció del conti¬ 
nent africà o americà. Avui dia, el què el 
capitalisme denomina CRISI, és l'empobri¬ 
ment general del poble i la instauració de la 
precarietat en el món laboral. 


La figura màxima del capitalisme és 
l'individu folrat de pasta, amb milions de 
propietats i assalariats al seu càrrec, ocu¬ 
pat en la seua parcel·la de poder per a 
fer-se més ric, a costa de la misèria de mi¬ 
lions dels nostres semblants. Per a mi, és 
un càncer social a extirpar definitivament, 
és en definitiva l'enemic de la justícia po¬ 
pular, de la llibertat col·lectiva i la igualtat 
social. 

Per què milites en la CGT i quin creus 
que és el seu paper en la lluita del mo¬ 
viment obrer a l’Estat espanyol? 

Quan legalitzarem la Secció Sindical 
de CNT Correos Castelló, fa més de 25 
anys, valorem els pros i contres de pre¬ 
sentar-nos a les eleccions sindicals. 
Decidirem que la representació directa 
en la Junta Provincial i el Comitè ens 
donaria més armes legals i instruments 
laborals per a combatre l'explotació la¬ 
boral, per a la conquesta de drets en el 
sector postal al costat de consolidar un 
projecte assembleari, en el qual tots i 
totes tingueren veu i vot. Cal pensar 
que encara que la participació no sem¬ 
pre és massiva, existeixen alternatives. 
I més avui dia, amb les noves tecnolo¬ 
gies, que ben usades, afavoreixen la in¬ 
terrelació social i laboral, al costat de 
l'estalvi de temps i recursos econòmics. 
Després va venir el conflicte de les si¬ 
gles, passarem a CGT, mantenint la ma¬ 
teixa honradesa i senzillesa laboral, fins 
avui, que ací seguim, consolidant la 
CGT Castelló com espai obert i comú 
per a la classe treballadora, per a apor¬ 
tar el nostre esforç a la construcció d'un 
futur just a les noves generacions obre¬ 
res, en unió amb altres organitzacions i 
moviments socials. 


Ara mateix estàs complint una sanció 
de 15 mesos de suspensió de treball i 
sou imposada per l’empresa en la que 
portes 28 anys treballant, Correos. 
Què ha passat? 

Com he comentat, des dels 14 anys 
estic guanyant-me el pa amb la suor del 
meu esforç laboral, ara porte 28 anys in¬ 
interromputs en Correos i d'ells, els últims 
24 a Llucena (Castelló), de carter rural 
unipersonal. Sóc delegat electe de CGT 
Correos, des de fa 10 anys, perquè els 
meus companys així ho han decidit, 
doncs anteriorment, sent delegat i també 
pare d'una filla i un fill, em dedicava a la 
meua família i l'acció sindical sense ús 
d'hores sindicals. Actualment compagine 
el treball de carter rural amb l'acció sindi¬ 
cal directa. Al juny 2011, van ser les elec¬ 
cions sindicals en Correus, la candidatu¬ 
ra de CGT va rebre el suport de la planti¬ 
lla postal, amb el resultat de 5 delegats. A 
partir d'eixe moment, se'm va posar en el 
punt de mira per a intentar escapçar la 
nostra acció sindical. Hem vist tanta co¬ 
rrupció, tripijocs laborals, contractació 
d’amics i familiars, il·legalitats i abusos 
laborals, que la meua signatura ha estat 
en multitud de denúncies i judicis. CGT 
no pot permetre que la injustícia i l'abús 
de poder campen a plaer. 

Amb falsedats i legislació manipula¬ 
da, pot el poder opressor reprimir, coac¬ 
cionar, detenir i fins i tot en els temps de 
la dictadura, eliminar. Lluitaré contra la 
meua injusta i immoral sanció disciplinà¬ 
ria de 15 mesos de treball i sou en els jut¬ 
jats, amb la veritat i el cap alt com a tre¬ 
ballador honest que sóc, menyspreant a 
eixos repressors de la Zona 6 a - València 
i esperant que els arribe la justícia popu¬ 
lar, ja que són causants de grans disgus¬ 


tos i perjudicis a la plantilla postal 
d'aquesta zona. 

Quina creus que és la mane¬ 
ra d’afrontar la creixent repres¬ 
sió que pateix la desobediència? 

On existeix lluita hi ha repres¬ 
sió, i més si eixa lluita és per cau¬ 
ses col·lectives i dirigides a prote¬ 
gir a les més febles, precàries i 
abandonades socialment. Res 
hem d'esperar ni confiar de l'estat 
burgès ni dels seus serfs apesse- 
brats. Si hem d'avançar i conquis¬ 
tar el nostre dret legítim a viure 
amb dignitat i amb totes les neces¬ 
sitats cobertes, per a nosaltres i les 
generacions esdevenidores, sola¬ 
ment existeix el camí del suport 
mutu i la solidaritat de classe obre¬ 
ra, de la Revolució social adaptada 
a la revolta popular del repartiment 
de la riquesa col·lectiva, a l'abandó 
dels usos i consums capitalistes, a 
la creació de comitès de justícia 
ciutadana que combata els abu¬ 
sos, la formació continuada de 
vells usos col·lectius i a l'anàlisi 
fred de les causes dels nostres pa¬ 
timents. 

Observe que cada dia tenim més con¬ 
tactes i enllaços ciutadans, el clam popu¬ 
lar que aquest sistema està fracassat i 
que la seua arrel està podrida amb corc 
capitalista és major dia a dia. 

Solament falta vèncer les reticències 
a la unitat, res podem perdre perquè el 
poder ens vol portar al pessimisme, a l'in¬ 
dividualisme i la desunió, nostra és la 
tasca d'unificar la classe treballadora per¬ 
què s'encamine al model llibertari de la 
igualtat, la solidaritat entre pobles i el 
desenvolupament de la vertadera lliber¬ 
tat, sense explotadors ni explotats i amb 
el dret legítim a una vida plena i digna. 

Vols afegir alguna cosa més? 

Sí, fer una crida a l'augment de la mo¬ 
bilització i pressió social, amb estratègia i 
reflexió serena, per a fer el pas següent, 
que és la recuperació de poder popular i 
social, tant econòmica com laboralment, 
cridant a eixa joventut crítica i activa a im- 
plicar-se en eixe canvi imprescindible, 
Necessitem eixe món nou i ens el merei¬ 
xem. 


LIBERTAD MONTESINOS 
Equip de Comunicació CGT-PV 


COMPTE SOLIDARI AMB JOAN PINYANA 

Més informació: CGT-Castelló 96 425 06 36 
























